Pompeu Fabra - Uiquipedia

# Pompeu Fabra

### De Uiquipedia

Pompeu Fabra

Pompeu Fabra i Poch ñació en 1868 en Barcelona, na antigua villa de Gracia. Foi un estudiante aplicáu que destacaba en matemátiques y, siguiendo esti camín, col pasu los años cursó los estudios d'inxeniería industrial. Sicasí, la so vocación yera otra:: l'estudiu del catalán y la so normalización. Decía que descubriólo un día cuando diba escribir una carta a los sos sobrinos, y diose cuenta qu'al penes dominaba la llingua que falaba. Dende entós esti inxenieru dedicóse al estudiu del catalán pa rescatalo del so desusu y ponelo al día.

Esto asocedía nun momentu nel que Cataluña —polo menos dende la segunda metá del sieglu XIX— entamare un procesu de recuperación llingüística y de la lliteratura catalana. Fabra aportó munches obres, toes primordiales, como son les Normes ortográfiques (1913) y la Gramática catalana (1918). Sicasí, la so obra más relevante, ye ensin dubies, el Diccionari general de la llengua catalana, que foi asoleyáu en 1932. Escursionista, amante del Liceu, deportista —presidió l'Asociación de Tenis de Cataluña—, Pompeu Fabra foi un home de gran prestuxu científicu y perpopular en Cataluña, y ente 1931 y 1936 foi oxetu de munchos homenaxes, siendo nomáu caderalgu na Universidá de Barcelona en 1932. Morrió'l 25 d'avientu de 1948 na llocalidá de Prada, na Cataluña francesa, au taba esiliáu al instaurase la dictadura.

## [editar] Enllaces externos

- http://www.upf.es/ Universidá Pompeu Fabra

Retrieved from "http://ast.wikipedia.org../../../p/o/m/Pompeu_Fabra_c400.html"

Categoríes: Llingüistes | Catalanes

##### Views

- Artículu
- Discusión
- Revisión actual

##### Buscar

##### Otres llingües

- Català
- Deutsch
- English
- Español
- Français
- Galego
- Italiano
- Occitan